
โครงงานเรื่องการศึกษาผลของแคโรทีนอยด์สังเคราะห์ต่อการเพิ่มความเข้มของสีในปลาสอดแดง
(Xiphophorus hellerii) มีวัตถุประสงค์เพื่อศึกษาผลของการเสริมแคโรทีนอยด์สังเคราะห์ชนิดต่าง ๆ ในสูตรอาหารปลา
ที่มีผลต่อความเข้มของสีในปลาสอดแดง และเพื่อเปรียบเทียบประสิทธิภาพของสูตรอาหารที่เสริมแคโรทีนอยด์สังเคราะห์
แต่ละชนิดต่อการเพิ่มความเข้มของสีในปลาสอดแดง  การทดลองแบ่งออกเป็น 6 กลุ่ม ได้แก่ กลุ่มควบคุม กลุ่มเสริม
เบต้าแคโรทีนสังเคราะห์ กลุ่มเสริมแอสตาแซนทินสังเคราะห์ กลุ่มเสริมแคนทาแซนทินสังเคราะห์ กลุ่มเสริมลูทีนสังเคราะห์ และกลุ่มอาหารจากท้องตลาด โดยใช้อาหารพื้นฐานสูตรเดียวกันและแตกต่างกันเฉพาะชนิดของแคโรทีนอยด์สังเคราะห์ที่เติมลงในสูตรอาหาร ทำการทดลองกับปลาสอดแดงอายุ 1–2 เดือน จำนวนรวม 30 ตัว เป็นระยะเวลา 1 เดือน โดยให้อาหาร
วันละ 2 ครั้ง  ผลการทดลองพบว่าการเสริมแคโรทีนอยด์สังเคราะห์มีผลต่อการเปลี่ยนแปลงความเข้มของสีในปลาสอดแดง โดยกลุ่มที่ได้รับแอสตาแซนทินสังเคราะห์มีค่าเฉดสีแดง (a*) สูงที่สุด ขณะที่กลุ่มที่ได้รับเบต้าแคโรทีนสังเคราะห์และ
แคนทาแซนทินสังเคราะห์มีผลเด่นในการเพิ่มค่าเฉดสีแดง (a*) และเฉดสีเหลือง (b*) ใกล้เคียงกัน ส่วนกลุ่มที่ได้รับ
ลูทีนสังเคราะห์มีแนวโน้มเพิ่มค่าเฉดสีเหลือง (b*) เป็นหลักสำหรับกลุ่มอาหารจากท้องตลาดให้ผลการเพิ่มสีในระดับปานกลางเมื่อเทียบกับกลุ่มแคโรทีนอยด์สังเคราะห์ และกลุ่มควบคุมมีการเปลี่ยนแปลงของสีน้อยที่สุด แต่มีการเพิ่มค่าความสว่าง (L*) สูงที่สุด สรุปได้ว่า การเสริมแคโรทีนอยด์สังเคราะห์ในอาหารสามารถเพิ่มความเข้มของสีในปลาสอดแดงได้ โดยเฉพาะ
แอสตาแซนทินสังเคราะห์ที่ให้ประสิทธิภาพสูงที่สุด รองลงมา ได้แก่ เบต้าแคโรทีนสังเคราะห์ แคนทาแซนทินสังเคราะห์ 
และลูทีนสังเคราะห์ ซึ่งผลการศึกษานี้สามารถนำไปประยุกต์ใช้ในการพัฒนาอาหารปลาสวยงามเพื่อเพิ่มคุณภาพและมูลค่าทางเศรษฐกิจได้

1. บทนำ
แคโรทีนอยด์ (Carotenoids) เป็นสารสีธรรมชาติในกลุ่มเทอร์พีนอยด์ที่พบได้ในพืช สาหร่าย จุลินทรีย์ และสัตว์น้ำบางชนิด มีบทบาทสำคัญต่อ
การสร้างสีสันของสิ่งมีชีวิต โดยเฉพาะในสัตว์น้ำหลายชนิด นอกจากนี้ แคโรทีนอยด์บางชนิดยังสามารถทำหน้าที่เป็นสารตั้งต้นของวิตามินเอ ซึ่งเกี่ยวข้องกับกระบวนการเจริญเติบโต การมองเห็น และการทำงานของระบบภูมิคุ้มกันของสัตว์ (Maoka, 2011) ในการเพาะเลี้ยงปลาสวยงาม การเสริมแคโรทีนอยด์สังเคราะห์ในอาหารได้รับความสนใจ เนื่องจากสามารถเพิ่มการสะสมของรงควัตถุในเนื้อเยื่อ ส่งผลให้สีของปลามีความเข้มและสดใสมากขึ้น อีกทั้งยังมีส่วนช่วยส่งเสริมสุขภาพและเพิ่มความต้านทานต่อโรคของปลา (ศุภโชค, 2561; Gomes et al., 2002) โดยสีสันของปลาเป็นหนึ่งในปัจจัยสำคัญที่สะท้อนถึงความสมบูรณ์ของปลา และมีผลต่อความนิยมรวมถึงมูลค่าทางการตลาดของปลาสวยงาม (พรทิพย์ และ สุพรรณี, 2556)
	ปลาสอดแดง (Xiphophorus hellerii) เป็นปลาสวยงามที่ได้รับความนิยมอย่างแพร่หลาย เนื่องจากมีสีสันสวยงาม เลี้ยงง่าย และสามารถขยายพันธุ์ได้รวดเร็ว ดังนั้น ความเข้มของสีจึงเป็นปัจจัยสำคัญที่ส่งผลต่อคุณภาพและมูลค่าทางเศรษฐกิจของปลา การพัฒนาอาหารที่สามารถเพิ่มประสิทธิภาพการสร้างสีจึงเป็นแนวทางสำคัญในการเพิ่มคุณภาพของปลาสวยงามในระบบเพาะเลี้ยง
แคโรทีนอยด์สังเคราะห์ที่นิยมใช้ในการเสริมในอาหารปลา ได้แก่ เบต้าแคโรทีน แอสตาแซนทิน ลูทีน และแคนทาแซนทิน ซึ่งมีคุณสมบัติในการเพิ่มการสะสมของรงควัตถุภายในร่างกายปลา ส่งผลต่อการเปลี่ยนแปลงของสีผิว เนื่องจากแคโรทีนอยด์แต่ละชนิดมีโครงสร้างทางเคมีและประสิทธิภาพในการเพิ่มสีแตกต่างกัน จึงมีความจำเป็นต้องศึกษาชนิดของแคโรทีนอยด์ที่มีประสิทธิภาพเหมาะสมต่อการเพิ่มความเข้มของสีในปลาสอดแดง เพื่อใช้เป็นข้อมูลสำหรับการพัฒนาสูตรอาหารปลาสวยงามต่อไป (วราภรณ์, 2557; Bjerkeng, 2000)
การศึกษาครั้งนี้มีวัตถุประสงค์เพื่อศึกษาผลของการเสริมแคโรทีนอยด์สังเคราะห์ชนิดต่าง ๆ ต่อความเข้มของสีในปลาสอดแดง (Xiphophorus hellerii) และเปรียบเทียบประสิทธิภาพของแคโรทีนอยด์แต่ละชนิดในการส่งเสริมการเกิดสี ผู้วิจัยจึงเห็นว่าผลการศึกษานี้สามารถนำไปประยุกต์ใช้ในการพัฒนาสูตรอาหารปลาสวยงาม และส่งเสริมอุตสาหกรรมการเพาะเลี้ยงสัตว์น้ำได้อย่างมีประสิทธิภาพ

2. วิธีการดำเนินงาน
ตอนที่ 1 การเตรียมอาหารทดลอง 
เตรียมการทดลองโดยแบ่งชุดการทดลองออกเป็น 6 ชุดการทดลอง คือ ชุดที่ 1 ชุดควบคุม คือชุดที่ไม่เสริมแคโรทีนอยด์ ชุดที่ 2 ชุดเสริมเบต้าแคโรทีนสังเคราะห์ ชุดที่ 3 ชุดเสริมแอสตาแซนทินสังเคราะห์
ชุดที่ 4 ชุดเสริมแคนทาแซนทินสังเคราะห์ ชุดที่ 5 ชุดเสริมลูทีนสังเคราะห์ และชุดที่ 6 ชุด อาหารจากท้องตลาด โดยจะผลิตอาหารทดลองโดยใช้สูตรที่ประกอบด้วยสารอาหารที่เหมือนกันทั้งหมด ยกเว้นชนิดของแคโรทีนอยด์สังเคราะห์ กระบวนการแรกเริ่มจากผสมวัตถุดิบแห้ง คือ ปลาป่น กากถั่วเหลือง แป้งข้าวโพด และวีทกลูเตน มาผสมกันตามอัตราส่วนตามตารางที่ 1 ด้วยเครื่อง ผสมอาหารยี่ห้อ Oxygen รุ่น KW-205A เป็นเวลา 5 นาทีจนส่วนผสมทั้งหมดเข้ากันดี ตามด้วย น้ำมันตับปลา วิตามินผสม และแร่ธาตุผสม เป็นเวลา 5 นาที จากนั้นแบ่งอาหารที่ได้ออกเป็น 6 ชุดการทดลอง และนำแคโรทีนอยด์ชนิดต่าง ๆ จำนวน 2.5 กรัมมาผสมตามชุดการทดลอง และคนจน สารละลายเป็นเนื้อเดียวกันเป็นเวลา 5 นาที เมื่อส่วนผสมเป็นเนื้อเดียวกันจึงนำส่วนผสมใส่ในแม่พิมพ์รูปทรงกลมขนาด 0.3 เซนติเมตร และนำเข้าเครื่องอบที่ อุณหภูมิ 50 องศาเซลเซียสเป็นเวลา 5 ชั่วโมง เมื่อได้อาหารในรูปแบบเม็ดแล้วนำมาแยกใส่ถุงซิปล็อค ขนาด 12*17 เซนติเมตรตามชุดการทดลองเพื่อป้องกันความชื้นและสะดวกต่อการให้อาหารปลา

ตารางที่ 1 แสดงส่วนประกอบและปริมาณวัตถุดบิที่ใช้ในอาหารทดลองชุดการทดลองละ 1 กิโลกรัม (กรัม/กิโลกรัมอาหาร)

ตอนที่ 2 การเตรียมทดลองอาหารในปลา
นำกะละมังขนาด 30×11 เซนติเมตร จำนวน 6 ใบ มาล้างทำความสะอาดด้วยน้ำสะอาดและนำไปพักให้แห้ง จากนั้นเตรียมน้ำและปลาในการทดลองโดยนำน้ำประปาจากก๊อกน้ำบริเวณห้องทดลองปริมาณ 100 ลิตร มาใส่ถังพักน้ำที่เป็นภาชนะเปิด จากนั้นวางพักไว้เป็นเวลา 2 วันเพื่อให้คลอรีนระเหยออกไปจนเหลือปริมาณคลอรีนน้อยที่สุด เมื่อถึงระยะเวลาที่กำหนดทำการตักน้ำใส่กะละมังที่เตรียมไว้ทั้ง 6 ใบ ปริมาณใบละ 6 ลิตร เพื่อเตรียมสำหรับการเลี้ยงปลา โดยปลาสอดแดงที่ใช้จะทำการซื้อจากร้านขายสัตว์น้ำทั่วไป บริเวณตำบลบ่อวิน อำเภอศรีราชา จังหวัดชลบุรี เลือกปลาสอดแดงอายุประมาณ 1-2 เดือนและมีขนาดที่ใกล้เคียงกันจำนวน 30 ตัว เมื่อซื้อมาแล้วนำปลาไปปรับอุณหภูมิโดยการแช่ถุงปลาในกะละมังที่เตรียมไว้เป็นเวลา 30 นาที และทำการปล่อยปลาลงในกะละมังแต่ละใบ จำนวนใบละ 5 ตัว  

ตอนที่ 3 การทดลองอาหารในปลา 
เมื่อเตรียมกะละมังและปลาสำหรับการทดลองเรียบร้อยแล้ว จึงให้อาหารปลาทุกวันเป็น ระยะเวลา 1 เดือน โดยให้อาหารวันละ 2 มื้อ ในเวลา 07:00 และ 17:00 นาฬิกา โดยใช้ช้อนตัก อาหารปลาและโรยลงในตู้ปลาแต่ละชุดการทดลอง ครั้งละ 0.2 กรัม เพื่อควบคุมให้ปลาได้รับปริมาณอาหารที่ใกล้เคียงกันในทุก ๆ ชุดการทดลองตลอดช่วงการดำเนินงาน และเปลี่ยนถ่ายน้ำสัปดาห์ละ 1 ครั้ง ประมาณ 50% ของตู้ปลา โดยใช้น้ำจากถังพักน้ำที่ทำการระเหยคลอรีนเรียบร้อยแล้ว ในทุก ๆ 2 สัปดาห์ จะนำปลาในแต่ละชุดการทดลองมาทำการวัดค่าความเข้มของสีด้วยเครื่องวัดสี Colorimeter ยี่ห้อ NH300/3NH โดยใช้กระชอนตักปลาแต่ละตัวอย่างระมัดระวังมาวางที่ถาดทดลอง และนำพลาสติกใสมาวางทับตัวปลาและทำการวัดสีบริเวณกลางลำตัวโดยอ่านค่าในระบบ CIE (L*a*b*) โดยค่า L* คือค่าความ สว่าง ค่า a* คือค่าเฉดสีแดง และค่า b* คือค่าเฉดสีเหลือง เมื่อวัดปลาทุกตัวในแต่ละชุดการทดลองและจดบันทึกข้อมูลเสร็จเรียบร้อยแล้วจึงนำปลาไปปล่อยลงตู้ทดลองเดิมและให้อาหารสำหรับเตรียมวัดสีใน รอบต่อ ๆ ไป 

3. ผลการศึกษาค้นคว้า

         จากการศึกษาผลของแคโรทีนอยด์สังเคราะห์ต่อการเพิ่มความเข้มของสีในปลาสอดแดง (Xiphophorus helleri) การศึกษาครั้งนี้ได้ทำการติดตามผลการเปลี่ยนแปลงสีของปลาสอดแดง โดยวัดค่าพารามิเตอร์สีในระบบ L*a*b* ได้แก่ ค่าความสว่าง (L*) ค่าเฉดสีแดง (a*) และค่าเฉดสีเหลืองเหลือง (b*) โดยทำการวัดผลทั้งหมด 3 ช่วงเวลา ได้แก่ ก่อนการทดลอง (สัปดาห์ที่ 0) ระหว่างการทดลอง (สัปดาห์ที่ 2) และหลังการทดลอง (สัปดาห์
ที่ 4) เพื่อเปรียบเทียบผลของการเสริมแคโรทีนอยด์สังเคราะห์ชนิดต่าง ๆ ต่อการเปลี่ยนแปลงสีของปลาสอดแดง
3.1 การศึกษาผลของการเสริมแคโรทีนอยด์สังเคราะห์ชนิดต่าง ๆ ในสูตรอาหารปลาที่มีผลต่อความเข้มของสีในปลาสอดแดง

ตารางที่ 2 การเปลี่ยนแปลงค่าเฉลี่ยของพารามิเตอร์สีในระบบ CIE ของแต่ละชุดการทดลอง ในช่วงก่อนการทดลอง ระหว่างการทดลอง และหลังการทดลอง

[bookmark: _Hlk231062574]ภาพที่ 10 การเปลี่ยนแปลงค่าเฉลี่ยของพารามิเตอร์สีในระบบ CIE ของชุดการทดลองที่ 1-3 ในช่วงก่อนการทดลอง ระหว่างการทดลอง และหลังการทดลอง

[bookmark: _Hlk231062621]ภาพที่ 11 การเปลี่ยนแปลงค่าเฉลี่ยของพารามิเตอร์สีในระบบ CIE ของชุดการทดลองที่ 4-6 ในช่วงก่อนการทดลอง ระหว่างการทดลอง และหลังการทดลอง
3.2 การเปรียบเทียบประสิทธิภาพของสูตรอาหารปลาที่เสริมแคโรทีนอยด์สังเคราะห์ชนิดต่างๆ ในการเพิ่มความเข้มของสีในปลาสอดแดง
	3.2.1 การเปรียบเทียบแนวโน้มการเปลี่ยนแปลงค่าพารามิเตอร์ L* ของปลาสอดแดงในแต่ละกลุ่มการทดลอง

[bookmark: _Hlk228384652]ภาพที่ 12 แนวโน้มการเปลี่ยนแปลงค่าความสว่าง (L*) ของปลาสอดแดงในแต่ละกลุ่มทดลองตลอดระยะเวลา
0-4 สัปดาห์

        3.2.2 การเปรียบเทียบแนวโน้มการเปลี่ยนแปลงค่าพารามิเตอร์ a* ของปลาสอดแดงในแต่ละกลุ่มการทดลอง

ภาพที่ 13 แนวโน้มการเปลี่ยนแปลงค่าเฉดสีแดง (a*) ของปลาสอดแดงในแต่ละกลุ่มทดลองตลอดระยะเวลา
0-4 สัปดาห์

        3.2.3 การเปรียบเทียบแนวโน้มการเปลี่ยนแปลงค่าพารามิเตอร์ b* ของปลาสอดแดงในแต่ละกลุ่มการทดลอง

[bookmark: _Hlk229833874]ภาพที่ 14 แนวโน้มการเปลี่ยนแปลงค่าเฉดสีเหลือง (b*) ของปลาสอดแดงในแต่ละกลุ่มทดลองตลอดระยะเวลา
0-4 สัปดาห์

3.2.4 การเปรียบเทียบการเปลี่ยนแปลงสีของปลาสอดแดงจากค่าพารามิเตอร์ L*a*b* และการแสดงผลในรูปแบบสี (RGB) ในช่วงระยะเวลา 0, 2 และ 4 สัปดาห์

ตารางที่ 3 การแสดงการเปลี่ยนแปลงสีของปลาสอดแดงในกลุ่มควบคุมจากค่าพารามิเตอร์ L*a*b* ในช่วงระยะเวลา 0, 2 และ 4 สัปดาห์

ตารางที่ 4 การแสดงการเปลี่ยนแปลงสีของปลาสอดแดงในกลุ่มที่ได้รับเบต้าแคโรทีนจากค่าพารามิเตอร์ L*a*b* ในช่วงระยะเวลา 0, 2 และ 4 สัปดาห์

ตารางที่ 5 การแสดงการเปลี่ยนแปลงสีของปลาสอดแดงในกลุ่มที่ได้รับแอสตาแซนทินจากค่าพารามิเตอร์ L*a*b* ในช่วงระยะเวลา 0, 2 และ 4 สัปดาห์

ตารางที่ 6 การแสดงการเปลี่ยนแปลงสีของปลาสอดแดงในกลุ่มที่ได้รับแคนทาแซนทินจากค่าพารามิเตอร์ L*a*b* ในช่วงระยะเวลา 0, 2 และ 4 สัปดาห์

[bookmark: _Hlk229834110]ตารางที่ 7 การแสดงการเปลี่ยนแปลงสีของปลาสอดแดงในกลุ่มที่ได้รับลูทีนจากค่าพารามิเตอร์ L*a*b* ในช่วงระยะเวลา 0, 2 และ 4 สัปดาห์

ตารางที่ 8 การแสดงการเปลี่ยนแปลงสีของปลาสอดแดงในกลุ่มที่ได้รับอาหารจากตลาดจากค่าพารามิเตอร์ L*a*b* ในช่วงระยะเวลา 0, 2 และ 4 สัปดาห์

4. สรุปและอภิปราย
4.1 สรุปผลการศึกษา
จากการศึกษาผลของการเสริมแคโรทีนอยด์สังเคราะห์ชนิดต่าง ๆ ในอาหารที่มีต่อความเข้มของสีในปลาสอดแดง โดยทำการทดลองเปรียบเทียบอาหาร 6 กลุ่ม ได้แก่ กลุ่มควบคุม กลุ่มเสริมเบต้าแคโรทีน กลุ่มเสริมแอสตาแซนทิน กลุ่มเสริมแคนทาแซนทิน กลุ่มเสริมลูทีน และกลุ่มอาหารจากท้องตลาด และประเมินค่าพารามิเตอร์สีในระบบ CIE Lab* ได้แก่ ค่าความสว่าง (L*) ค่าเฉดสีแดง (a*) และค่าเฉดสีเหลือง (b*) ในช่วงเวลา 0, 2 และ 4 สัปดาห์ ผลการทดลองพบว่า ก่อนเริ่มการทดลอง ปลาสอดแดงทุกกลุ่มมีค่าพารามิเตอร์สีใกล้เคียงกันอย่างไม่มีความแตกต่างอย่างมีนัยสำคัญ แสดงให้เห็นว่ากลุ่มตัวอย่างมีความสม่ำเสมอของสีเริ่มต้น (baseline) จึงเหมาะสมต่อการเปรียบเทียบการเปลี่ยนแปลงของสีภายหลังการได้รับอาหารทดลอง 
	เมื่อสิ้นสุดการทดลองในสัปดาห์ที่ 4 พบว่า กลุ่มที่ได้รับแอสตาแซนทินมีค่าเฉดสีแดง (a*) สูงที่สุด โดยมีค่าเฉลี่ยเท่ากับ 15.58 ± 1.38 ซึ่งสูงกว่ากลุ่มทดลองอื่นอย่างชัดเจน สะท้อนให้เห็นว่าแอสตาแซนทินมีประสิทธิภาพสูงในการเพิ่มการสะสมรงควัตถุสีแดงในเนื้อเยื่อปลา รองลงมาคือกลุ่มเบต้าแคโรทีนและแคนทาแซนทิน ซึ่งให้ผลในระดับปานกลาง ในด้านค่าเฉดสีเหลือง (b*) พบว่า กลุ่มที่ได้รับเบต้าแคโรทีนมีค่าสูงที่สุด (11.95 ± 2.23) รองลงมาคือกลุ่มแคนทาแซนทิน แสดงให้เห็นว่าแคโรทีนอยด์ทั้งสองชนิดมีบทบาทเด่นในการเพิ่มโทนสีเหลือง–ส้มของปลา อันเป็นผลจากคุณสมบัติของรงควัตถุในกลุ่ม carotenoid ที่สามารถสะสมใน chromatophore ของผิวหนังปลาได้ สำหรับค่าความสว่าง (L*) พบว่า กลุ่มที่ได้รับแอสตาแซนทินและ
แคนทาแซนทินมีค่า L* ลดลงอย่างต่อเนื่อง แสดงถึงการเพิ่มความเข้มของสีผิว ขณะที่กลุ่มควบคุมมีค่า L* เพิ่มขึ้นตามระยะเวลา ซึ่งสะท้อนถึงการสูญเสียความเข้มของสีเมื่อไม่ได้รับแคโรทีนอยด์จากอาหาร และในส่วนของ
กลุ่มอาหารจากท้องตลาด พบว่ามีค่าพารามิเตอร์สี (a*, b*, L*) อยู่ในระดับปานกลางเมื่อเทียบกับกลุ่มทดลอง โดยให้ผลการเพิ่มสีดีกว่ากลุ่มควบคุม แต่ยังต่ำกว่ากลุ่มที่ได้รับแคโรทีนอยด์สังเคราะห์อย่างชัดเจน แสดงให้เห็นว่าอาหารเชิงพาณิชย์มีส่วนผสมของแคโรทีนอยด์บางชนิด แต่มีความเข้มข้นหรือประสิทธิภาพในการสะสมสีต่ำกว่าสารเสริมเฉพาะทาง
จากการศึกษาสามารถสรุปได้ว่า การเสริม
แคโรทีนอยด์สังเคราะห์ในอาหารมีผลต่อการเปลี่ยนแปลงความเข้มของสีในปลาสอดแดงอย่างชัดเจนเมื่อเปรียบเทียบทั้ง 6 กลุ่มการทดลอง โดยกลุ่มที่ได้รับ
แอสตาแซนทินมีประสิทธิภาพสูงที่สุดในการเพิ่มค่าเฉดสีแดง (a*) และความเข้มของสีโดยรวม ขณะที่เบต้า
แคโรทีนและแคนทาแซนทินมีบทบาทสำคัญต่อการเพิ่มค่าเฉดสีเหลือง (b*) และเสริมความสดของสี ส่วนลูทีนให้ผลต่อโทนสีเหลืองเป็นหลัก กลุ่มอาหารจากท้องตลาดให้ผลระดับปานกลาง ส่วนกลุ่มควบคุมมีแนวโน้มความเข้มสีลดลงเมื่อระยะเวลาการทดลองเพิ่มขึ้น
4.2 อภิปรายผลการศึกษา
จากผลการทดลองพบว่า การเสริมแคโรทีนอยด์สังเคราะห์มีผลต่อการเปลี่ยนแปลงสีของปลาสอดแดงอย่างชัดเจน โดยเฉพาะค่าเฉดสีแดง (a*) ซึ่งเพิ่มขึ้นในกลุ่มที่ได้รับแอสตาแซนทิน เบต้าแคโรทีน และ
แคนทาแซนทิน สอดคล้องกับการศึกษาของ นงลักษณ์ สำราญราษฎร์ และคณะ (มหาวิทยาลัยบูรพา) ซึ่งพบว่าการเสริมแคโรทีนอยด์ในอาหารปลากลุ่มปลาสวยงามสามารถเพิ่มความเข้มของสีผิวหนังได้อย่างมีนัยสำคัญ โดยเฉพาะในกลุ่มแอสตาแซนทินที่ให้สีแดงเด่นชัดที่สุดในเนื้อเยื่อปลา  นอกจากนี้ งานวิจัยของ จุฬาภรณ์และคณะ (Kasetsart University) ยังรายงานว่า การเสริม
แอสตาแซนทินและแคนทาแซนทินในอาหารปลาสามารถเพิ่มความเข้มของสีผิวและคุณภาพทางสุนทรียะ
ของปลาสวยงามได้อย่างชัดเจน ซึ่งสอดคล้องกับผลการทดลองในงานวิจัยนี้ที่พบว่ากลุ่มแอสตาแซนทินมีค่า a* สูงที่สุดและสีแดงเข้มมากที่สุด  กลุ่มที่ได้รับแอสตาแซนทินมีค่าเฉดสีแดงสูงที่สุด เนื่องจากแอสตาแซนทินเป็น keto-carotenoid ที่มีความสามารถในการสะสมในชั้นผิวหนังและเซลล์ chromatophore ได้ดี ส่งผลให้สีมีความเข้มมากขึ้น ซึ่งสอดคล้องกับรายงานของ Yuangsoi และ Jintasataporn (Kasetsart University) ที่พบว่าแอสตาแซนทินมีการดูดซึมและการสะสมในเนื้อเยื่อปลาดีกว่า
ลูทีนอย่างชัดเจน  ในขณะที่กลุ่มที่ได้รับเบต้าแคโรทีนมีแนวโน้มเพิ่มทั้งค่า a* และ b* แสดงว่าเบต้าแคโรทีนมีผลต่อทั้งโทนสีแดงและสีเหลือง ซึ่งสอดคล้องกับงานทบทวนของ Matsuno et al. (Kasetsart University collaborations / fisheries research) ที่ระบุว่าเบต้า
แคโรทีนสามารถถูกเปลี่ยนรูปเป็นสารตั้งต้นของวิตามินเอและมีผลต่อการเปลี่ยนแปลงสีในเนื้อเยื่อปลาได้  สำหรับกลุ่มแคนทาแซนทินและลูทีน พบว่ามีผลต่อค่า b* มากกว่าค่า a* เนื่องจากเป็นกลุ่ม xanthophyll ที่ให้โทนสีเหลือง–ส้มเป็นหลัก สอดคล้องกับงานวิจัยทบทวนในปลาสวยงามที่ระบุว่าแคโรทีนอยด์แต่ละชนิดมีความสามารถในการสะสมและแสดงสีแตกต่างกันขึ้นอยู่กับชนิดของปลาและการเผาผลาญภายในร่างกาย  และกลุ่มควบคุมซึ่งไม่ได้รับสารเสริม พบว่าค่า a* ลดลงต่อเนื่อง แสดงให้เห็นว่าหากไม่มีการเสริมแคโรทีนอยด์ สีแดงของปลาจะลดลงตามระยะเวลา ซึ่งสอดคล้องกับแนวคิดจากงานวิจัยในปลากลุ่ม cichlid และ tilapia ที่พบว่าการได้รับแคโรทีนอยด์จากอาหารเป็นปัจจัยสำคัญในการคงสีของผิวหนังปลา  อย่างไรก็ตาม ในการทดลองครั้งนี้ปลาบางส่วนไม่สามารถเก็บข้อมูลได้ในช่วงสัปดาห์ที่ 2 และ 4 (N/D) ซึ่งอาจเกิดจากการตายหรือความคลาดเคลื่อนในการวัดสี ทำให้จำนวนตัวอย่างลดลง และอาจส่งผลต่อความแม่นยำของค่าเฉลี่ยได้

ข้อเสนอแนะ
ข้อเสนอแนะในการศึกษาครั้งต่อไป ควรศึกษาผลของการเสริมแคโรทีนอยด์ในระยะเวลาที่นานขึ้น และศึกษาระดับความเข้มข้นที่เหมาะสมเพื่อเพิ่มประสิทธิภาพในการสะสมรงควัตถุและความเข้มของสีในปลาสอดแดง นอกจากนี้ ควรขยายการศึกษาไปยังปลาสวยงามชนิดอื่น เพิ่มจำนวนตัวอย่าง ควบคุมปัจจัยแวดล้อม เช่น คุณภาพน้ำ อุณหภูมิ และแสงให้มีความสม่ำเสมอ รวมถึงใช้เครื่องมือวัดสีที่มีความแม่นยำสูงขึ้น เพื่อเพิ่มความน่าเชื่อถือของผลการทดลอง

